open-index/open-wikipedia-markdown huggingface dataset:
ربڑ

تصغیر|200px|بائیں|ربڑ کے درخت سے دہدھیہ مائع (Latex) نکالا جارہا ہے۔

**ربڑ** (Rubber) : دودھیا مائع جو ایک خاص قسم کے درخت Hevea Brasiliesis کے تنے سے نکالا جاتا ہے اور جم کر ٹھوس شکل اختیار کر لیتا ہے۔ بہت لچک دار ہوتا ہے۔ بے شمار مصنوعات میں مستعمل ہے۔ یہ درخت کولمبس نے امریکا میں دریافت کیا۔ وہاں سے یہ پودا انگلستان اور پھر سری لنکا، سنگاپور اور ملایا پہنچا۔ اس کی اونچائی تقریباً ساٹھ فٹ ہوتی ہے۔ ان درختوں کی انڈونیشیا، ملائیشیا، سری لنکا، تھائی لینڈ اور ویت نام میں باقاعدہ کاشت کی جاتی ہے اور ان سے سالانہ تقریباً 28،27 لاکھ ٹن ربر حاصل ہوتا ہے۔ جبکہ عالمی کھپت اس سے کہیں زیادہ ہے۔ چنانچہ اب بعض ممالک میں مصنوعی ربڑ تیار کیا جانے لگا ہے جو بعض اعتبار سے قدرتی ربڑ سے بہتر ہے۔ مصنوعی ربڑ تیار کرنے میں ریاست ہائے متحدہ امریکا سرفہرست ہے۔

## حوالہ جات

## بیرونی روابط

* International Rubber Research & Development Board 
* Rubber Board Of India

زمرہ:انڈونیشیا میں جنگل بانی
زمرہ:تاریخ جنگلاتیات
زمرہ:تھائی لینڈ میں جنگل بانی
زمرہ:درخت
زمرہ:فصلیں
زمرہ:قدرتی اشیاء
زمرہ:قدرتی مواد
زمرہ:ملائشیا میں جنگل بانی
زمرہ:نامیاتی پولیمر
رتھ

**رتھ** ()،زمانہ قدیم کی ایک سادہ سی گاڑی تھی، خیال کیا جاتا ہے کہ دو ہزار قبل مسیح یعنی گھوڑے کی دریافت سے بھی پہلے بابلی اس سے واقف تھے۔ غالباً اس پر شاہی سواری نکلتی تھی۔ بعد میں اسے گھوڑے کھینچنے لگے اور مشرق قریب میں اس کا استعمال ہو گیا۔ رتھ جنگ میں خاص طور پر استعمال کیے جاتے تھے۔ اشوریوں نے اس کے پہیوں کے ساتھ بطور اسلحہ درانتیاں لگا دی تھیں۔ ایران میں بھی انھیں استعمال کیا گیا۔ یونان اور روم والے اسے شوقیہ استعمال کرتے تھے اور وہاں رتھوں کے دوڑ کے مقابلے ہوتے تھے۔ زمانہ قدیم میں آریا بھی رتھوں پر سوار ہو کر میدان جنگ میں جایا کرتے تھے۔

زمرہ:آہنی دور
زمرہ:برنجی دور
زمرہ:جانور سے چلنے والی گاڑیاں
زمرہ:ذرائع آمدورفت
زمرہ:سواری
زمرہ:قدیم دور کا محاربہ
زمرہ:ہند یورپی
زمرہ:ویکی ڈیٹا سے مختلف مختصر وضاحت
زمرہ:مصر کی قومی علامات
زمرہ:آثاریات
زمرہ:عسکری گاڑیاں
رٹ

**رٹ**(Writ)تحریری عدالتی حکم نامہ جو کسی عدالت مجاز بالخصوص ہائی کورٹ کی طرف سے انتظامیہ کے افسر یا متعلقہ شخص کے نام کسی کام کی انجام دہی کے لیے جاری کیا جائے۔
١ - کسی محکمے (عدالت کا حکم نامہ) کے فیصلے کے خلاف اس کے نفاذ کو روکنے کی عدالت عالیہ میں درخواست رٹ کہلاتی ہے

انگریزی قانون میں رٹ کی بڑی اہمیت ہے۔ شروع شروع میں یہ بادشاہ کلیسا یا چانسری کی طرف سے جاری ہوتی تھیں۔ مگر انیسویں صدی کے آغاز میں یہ اختیارات عدلیہ کے سپرد کر دیے گئے۔ موجودہ دور میں کئی قسم کی رٹیں اہم سمجھی جاتی ہیں۔

1۔ رٹ آف ہیبیس کارپس جس کا مقصد کسی شخص کو غیر آئینی بندی یا قید سے رہا کرانے کے سلسلے میں فوری مدد بہم پہنچانا ہوتا ہے۔ اس رٹ کی بنیاد انفرادی آزادی کے تحفظ پر مبنی ہے۔

2۔ رٹ آف سرشیاری جس میں عدالت عالیہ کی طرف سے فوجداری اور دیوانی چھوٹی عدالتوں کے نام جاری کی جاتی ہے۔ اس کے تحت عدالت عالیہ کی ماتحت عدالت سے کسی ایسے مقدمے کا تمام ریکارڈ طلب کر سکتی ہے۔ جو اس کے پاس فیصلہ کے لیے پڑا ہو۔

3۔ رٹ آف پروہبی شن جس میں عدالت عالیہ کسی ماتحت عدالت کو کوئی ایسا فیصلہ کرنے سے روک سکتی ہے جو اس عدالت کے دائرہ اختیار سے باہر ہو۔

4۔ رٹ آف منڈاس جس میں عدالت کسی شخص افسر کارپوریشن یا ماتحت عدالت کو کسی خاص فرض کے سر انجام دینے کا حکم دے سکتی ہے۔ یا مذکورہ افراد یا حکام کو کسی خاص کام کے کرنے سے منع کر سکتی ہے۔

5۔ رٹ آف کووارنٹو کی رو سے عدالت عالیہ کسی شخص سے جو کسی عہدے پر فائز ہو یہ پوچھ سکتی ہے کہ وہ کس حق کے تحت اس عہدے پر فائز رہنے کا حق دار ہے۔ اس میں اپنا حق ثابت کرنے کی ذمہ داری مدعا علیہ پر ہوتی ہے۔ کسی عہدے کے تحت حاصل ہونے والے اختیارات کے ناجائز اور غلط استعمال کو بھی اسی رٹ کے تحت چیلنج کیا جا سکتا ہے۔
## حوالہ جات

زمرہ:قانون عرفی
زمرہ:قانونی اصطلاحات
زمرہ:قانونی تاریخ
زمرہ:قانونی دستاویزات
زمرہ:چھوٹے پیغام خانوں کا استعمال کرنے والے مضامین
زمرہ:ویکی ڈیٹا سے مختلف مختصر وضاحت

زمرہ:ضابطہ قانون
زمرہ:انگریزی قانونی اصطلاحات
زمرہ:ریاستہائے متحدہ کی قانونی تاریخ
زمرہ:شہری قانون
منچن آباد

**شہرمنچن آباد(** ضلع بہاولنگر، پنجاب، پاکستان ) تحصیل منچن آباد کا صدر مقام ہے۔1876ء میں یہاں تھانہ کا قیام عمل میں آیا ۔

یہ شہر1860ء-1870ء کے دوران ایک گول دائرے کی شکل میں بسایا گیا۔ جس کی مشابہت لندن کی وال اسٹریٹ سے مہے۔

ابتدا ہی سے لوگوں کی کثیر تعداد کا پیشہ زراعت تھا جو اب تک چلا آ رہا ہے ۔

انیسویں صدی کے آخر اور بیسویں صدی کے آغاز میں شہر کی اہمیت اس وقت بڑھی جب جنوب مشرق میں غلہ منڈی قائم ہوئی۔جس کی وجہ سے یہ علاقہ منڈی صادق گنج منچن آباد کی سب تحصیل بن گیا۔

1920ء کے بعد ریاست بہاولپور  میں بہت سے ترقیاتی کام ہوئے تو یہاں بھی شہر کے مختلف ترقیاتی منصوبوں پر کام شروع ہوا، عدالتوں اور ہسپتالوں کا قیام عمل میں لایا گیا، ستلج ویلی پراجیکٹ جو دنیا کا بہترین نہری نظام ہے اسی علاقے سے ہو کر گزرتا ہے،  منچن آباد کا نام ریاست بہاولپور کے سابق سٹیٹ سپریٹنڈنٹ (پولیٹیکل ایجنٹ) کرنل منچن کے نام پر رکھا گیا ۔

یاد رہے کہ پرانا شہر گول سڑک کے اندر ہی بسایا گیا تھا جبکہ مدنی چوک کو مرکزی بس سٹینڈ کی حیثیت حاصل تھی۔یہاں کی تاریخی عمارتوں میں ابوبکر چوک کے آس پاس تاریخی مکانات اور دکانیں آج بھی ماضی کی یاد دلاتی ہیں،  نہر فورڈ واہ کا پل بہت مشہور ہے جو بغیر ستونوں کے بنایا گیا ہے یہ پل 1971ء کی جنگ میں تباہ ہونے سے بال بال بچ گیا تھا۔

اور یہاں پر 1909ء میں مدرسہ جامعہ صادقیہ عباسیہ قائم کیا گیا جو اس وقت بھی اپنی سینکڑوں شاخوں سمیت دن رات اشاعت دین کے لیے کوشاں ہے۔
## ناگر محل
ناگر محل کے نام سے معروف سیٹھ ناگر کی تعمیر کر دہ رہائش گاہ شہر کے مین بازار کے کارنر پر محکمہ مال کے آفس کے ساتھ واقع ہے ۔ یہ عمارت ہندو سیٹھ ناگر نے ذاتی رہائش کے لیے 1930ء میں تعمیر کی جو فن تعمیر کا ایک نادر نمو نہ ہے۔90سال بعد آج بھی یہ عمارت دیکھ کر کوئی بھی انسان حیرت اور تعجب کا اظہار کیے بغیر نہیں رہ سکتا۔۔قیام پاکستان کے بعد ہندو سیٹھ ناگر کی ہندوستان ہجرت کے بعد اس عمارت میں (میاں باغ علی سکھیرا ممبر لیجسلیٹو اسمبلی متحدہ ہندوستان نے رہائش اختیار کی ۔

## بطور تحصیل
تحصیل کی کل آبادی 4 لاکھ کے لگ پھگ ہے اور رقبہ 1700 مربع کلومیٹر سے زائد ہے۔

تحصیل منچن آباد کی 20 یونین کونسلیں ہیں اور یہ اب بھی رقبے کے لحاظ سے پنجاب کی دوسری بڑی تحصیل ہے۔ تحصیل کے دیگر مشہور شہروں میں منڈی صادق گنج اور احمد پورمیکلوڈ گنج شامل ہیں ، منچن آباد کی مفصل تاریخ کے متعلق منڈی صادق گنج سے تعلق رکھنے والے مؤلف ابو الممتاز ارشاد احمد عباسی   نے کتاب لکھی ہے ۔

## حوالہ جات

زمرہ:جغرافیہ پنجاب (پاکستان) کے نامکمل مضامین
زمرہ:ضلع بہاولنگر
زمرہ:ضلع بہاولنگر کی یونین کونسلیں
زمرہ:ضلع بہاولنگر کے آباد مقامات
زمرہ:ویکی ڈیٹا سے مختلف مختصر وضاحت
ربن ٹراپ

**ربن ٹراپ** جرمن نازی لیڈر، رائن لینڈ میں پیدا ہوا۔ 1932ء میں نازی پارٹی کا کارکن بنا اور بہت جلد امور خارجہ میں ہٹلر کا مشیر خاص ہو گیا۔ 1938ء تک برطانیہ میں جرمنی کا سفیر رہا۔ اور 1938ء سے 1945ء تک جرمنی کے وزیر خارجہ کی حیثیت سے کام کیا۔ جرمنی کی جارحانہ کارروائیوں میں ربن ٹراپ کا بڑا ہاتھ تھا۔ دوسری جنگ عظیم کے خاتمے پر گرفتار ہوا اور 1946ء میں اس پر نورمبرگ کی فوجی عدالت میں مقدمہ چلایا گیا اور پھانسی دی گئی۔

## حوالہ جات

زمرہ:1893ء کی پیدائشیں
زمرہ:1946ء کی وفیات
زمرہ:بیسویں صدی کے جرمن سیاست دان
زمرہ:پھانسی لگائے گئے لوگ
زمرہ:جرمن پروٹسٹنٹ
زمرہ:جرمن سفارتکار
زمرہ:جرمن شخصیات
زمرہ:جرمنی کے سفیر برائے مملکت متحدہ
زمرہ:جرمنی کے وزرائے خارجہ
زمرہ:دوسری جنگ عظیم کے سیاسی رہنما
زمرہ:صوبہ رائن کی شخصیات
زمرہ:فوجی شخصیات
زمرہ:پہلی جنگ عظیم کی جرمن عسکری شخصیات
زمرہ:ویکی ڈیٹا سے مختلف مختصر وضاحت
زمرہ:تاریخ جرمنی
زمرہ:یہویاقیم
زمرہ:نازیت
زمرہ:سزائے موت یافتہ جرمن شخصیات
زمرہ:جرمن جرنیل
زمرہ:جرمن کاروباری شخصیات
زمرہ:جرمن لوتھری شخصیات
جورج روبنسن، رپن کا مارکوئیس اول

انگریز مدبر۔ 1880ء میں ہندوستان کا ساتواں وائسرائے مقرر ہوا۔ اپنے عہد میں افغانستان کی دوسری لڑائی (1881،1878) سے پیدا شدہ مسائل کو حل کیا اور امیر شیر علی کے بھتیجے امیر عبد الرحمن کو افغانستان کا امیر بنایا۔ لارڈ ڈرپن نے میونسپل ایکٹ اورلوکل ایکٹ نافذ کیے جن سے میونسپل کمیٹیوں اور ڈسٹرکٹ بورڈوں کی بنیاد قائم ہوئی۔ دیہات کے انتظام کے لیے ہر ضلع میں ایک ڈسٹرکٹ بورڈ قائم ہوا جس کے ذمے سڑکوں کی مرمتاسکول اور ہسپتال کھولنا اور دیہاتیوں کی صحت کا خیال رکھنا قرار پایا۔ 1883ء میں لاہور میں پنجاب یونیورسٹی قائم ہوئی۔ نمک کا محصول کم کر دیا گیا اور ورنیکلر پریس ایکٹ منسوخ کرکے دیسی اخبارات کو نسبتاً آزادی دی گئی۔ 1884ء میں مستعفی ہو کر واپس انگلستان چلا گیا۔

## حوالہ جات

زمرہ:1827ء کی پیدائشیں
زمرہ:1909ء کی وفیات
زمرہ:رائل سوسائٹی کے رفقا
زمرہ:مملکت متحدہ ارکان پارلیمان 1852–57ء
زمرہ:مملکت متحدہ ارکان پارلیمان 1857–59ء
زمرہ:مملکت متحدہ کی پریوی کونسل کے ارکان
زمرہ:وائسرائے ہند
زمرہ:ویسٹ منسٹر کی شخصیات
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:رومن کیتھولک مذہب میں تبدیل
زمرہ:انگریز رومن کیتھولک
مزاج (طب)

* مزید دیکھیے مزاج اور قانون طب۔
قانون طب میں مزاج (temperament) جسم انسانی کی وہ کیفیت ہوتی ہے کہ جو عناصر (elements) یعنی ارکان بسیط کے بہت چھوٹے اور ننھے اجزاء میں تبدیل ہونے کے بعد آپس میں ایک دوسرے سے مرکب سازی کرنے پر پیدا ہو، مزاج کو حکمت میں دوسری اہم اساس طبیعیہ کہا جاتا ہے۔ اسی بات کو دوسرے الفاظ میں یوں بھی کہا جا سکتا ہے کہ مزاج دراصل ارکان بسیط کی مرکب سازی میں موجود تعملات کے ایک خاص حد پر پہنچ جانے کے بعد ان کے مرکب میں پیدا ہوجانے والی ایک میانی کیفیت ہوا کرتی ہے۔ ارکان کی اس ریزہ سازی و مرکب سازی اور آپس میں ایک دوسرے سے اشتراک کرنے پر ان کی وہ چار تاثیریں (دیکھیے عناصر (طب)) آپس میں ایک دوسرے پر عمل پیرا ہوتی ہیں اور ہر ہر رکن بسیط کی کیفیت (گرمی سردی کو اور تری خشکی کو) دیگر رکن کی مخالف کیفیت کو ختم کرنے کی کوشش کرتی ہے اور بالاخر ایک ایسی درمیانی کیفیت پیدا ہوجایا کرتی ہے جس میں غالب و مغلوب کی جنگ ایک توازن کی حالت پر آکر ٹہر جاتی ہے اور اسی درمیانی کیفیت یا تاثیر کہ جب تمام ارکان بسیط توازن میں آجائیں، مزاج کہا جاتا ہے۔

**اجزا**:
اس کے بنیادی چار اجزا ہیں۔
1۔خون جس کا مزاج گرم تر ہے۔
2۔بلغم جس کا مزاج سرد تر ہے۔
3۔صفرا جس کا مزاج گرم خشک ہے۔
4۔سودا جس کا مزاج سرد خشک ہے۔

گرم خشک مزاج کی علامات:

گرم خشک مزاج کی علامات قانون طب میں مزاج (temperament) جسم انسانی کی وہ کیفیت ہوتی ہے کہ جو عناصر (elements) یعنی ارکان بسیط کے بہت چھوٹے اور ننھے اجزاء میں تبدیل ہونے کے بعد آپس میں ایک دوسرے سے مرکب سازی کرنے پر پیدا ہو، مزاج کو حکمت میں دوسری اہم اساس طبیعیہ کہا جاتا ہے۔ اسی بات کو دوسرے الفاظ میں یوں بھی کہا جا سکتا ہے کہ مزاج دراصل ارکان بسیط کی مرکب سازی میں موجود تعملات کے ایک خاص حد پر پہنچ جانے کے بعد ان کے مرکب میں پیدا ہوجانے والی ایک میانی کیفیت ہوا کرتی ہے۔ ارکان کی اس ریزہ سازی و مرکب سازی اور آپس میں ایک دوسرے سے اشتراک کرنے پر ان کی وہ چار تاثیریں آپس میں ایک دوسرے پر عمل پیرا ہوتی ہیں اور ہر ہر رکن بسیط کی کیفیت (گرمی سردی کو اور تری خشکی کو) دیگر رکن کی مخالف کیفیت کو ختم کرنے کی کوشش کرتی ہے اور بالاخر ایک ایسی درمیانی کیفیت پیدا ہوجایا کرتی ہے جس میں غالب و مغلوب کی جنگ ایک توازن کی حالت پر آکر ٹہر جاتی ہے اور اسی درمیانی کیفیت یا تاثیر کہ جب تمام ارکان بسیط توازن میں آجائیں، مزاج کہا جاتا ہے۔

زمرہ:شخصیت
زمرہ:طب یونانی
زمرہ:نفسیات
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:نفسیاتی تصورات
عناصر (طب)

* کیمیاء میں **عناصر** سے متعلق عنصر (element) دیکھیے۔
* قوانین طب پر عمومی مضمون کے لیے قانون طب دیکھیے۔
حکمت میں عناصر (elements) سے مراد جسم انسانی کی تشکیل کرنے والے ان سادہ یا بسیط اجزاء یا مفردات کی ہوتی ہے کہ جن کو مزید سادہ اجزاء میں تقسیم نہیں کیا جا سکتا یعنی اپنی ماہیت میں سہل و موحود ہوا کرتے ہیں؛ عناصر کی واحد عنصر ہوتی ہے اور بعض اوقات حکماء لفظ عنصر کے متبادل لفظ رکن بھی اختیار کرتے ہیں جس کی جمع ارکان کی جاتی ہے۔ عنصر کی ضد مرکب تسلیم کی جاتی ہے اور جسم مرکب وہ جسم ہوتا ہے جس کو مزید سادہ ارکان بسیط میں تقسیم کیا جا سکتا ہو۔ حکمائے تقدم زمانی کے نظریات کے مطابق ارکان بسیط ہی انسانی جسم کے بنیادی اجزاء ہوا کرتے ہیں اور ان کو اسی وجہ سے حکماء نے اجزاء اولیہ بھی کہا ہے۔ حکمت کے یہ عناصر چار ہیں
# آگ (النار) --- گرم و خشک ہے۔ میڈیسن کی تشریح کے مطابق اس کو خلیات میں بننے والی توانائی ATP تصور کیا جا سکتا ہے۔
# ہوا --- گرم و تر ہے۔ میڈیسن کے مطابق اس کو عمل تنفس میں تبادلہ پانے والی ہوائیں تصور کیا جا سکتا ہے۔
# مٹی (الارض) --- سرد و خشک ہے۔ میڈیسن میں کوئی تصور نہیں، لیکن اگر حیاتی کیمیا کے تحت دیکھا جائے تو اس کو معدنیات کا متبادل کہا جا سکتا ہے۔
# پانی (الماء) --- سرد و تر ہے۔ میڈیسن کے مطابق خون کا پلازمہ، بین الخلیاتی مائع اور لمف تصور کیا جا سکتا ہے۔

زمرہ:تاریخ نجوم
زمرہ:رمزی علم الکائنات
زمرہ:علم الاعداد
زمرہ:علم نجوم کے تکنیکی عوامل
زمرہ:قدرتی فلسفہ
زمرہ:قدیم فلسفہ
زمرہ:کیمیا گری
زمرہ:طب یونانی
زمرہ:کامنز زمرہ جس کا ربط ویکی ڈیٹا پر ہے
زمرہ:چھوٹے پیغام خانوں کا استعمال کرنے والے مضامین
زمرہ:بدھ علم الکائنات
زمرہ:تاؤ علم الکائنات
زمرہ:ہندو علم الکائنات
زمرہ:ہندوستانی فلسفہ
زمرہ:قدیم یونان
زمرہ:فلسفیانہ تصورات
زمرہ:ما بعد الطبیعیات
زمرہ:وجودیات
زمرہ:چینی فلسفہ
زمرہ:چینی اساطیر
زمرہ:فلسفیانہ اصطلاحات
زمرہ:قدیم یونانی فلسفہ
خِلط

خلط کو طب و حکمت میں chyle کہا جاتا ہے اور اس کی تعریف ان دونوں شعبہ جات میں یوں ہے۔
* حکمت : حکمت میں خلط، غذا کی اس صورت کو کہا جاتا ہے کہ جب وہ آنتوں کے اندر انہضام کے مراحل سے گذر کر اپنی پکوانی شکل و صورت سے الگ ہوجائے، یعنی نہ تو اس میں غذا کی اصل خشبو رہے اور نہ مزہ۔
* طب : طب میں خلط، غذا کی اس صورت کو کہا جاتا ہے جب وہ آنتوں کے اندر انہضام کے مراحل سے گذر کر دودھ (لبن) کی سی شکل میں آجائے اور پھر آنتوں میں پائی جانے والی لبنیات (lacteals) میں سے lymph کے ساتھ جذب ہو کر جسم میں آجائے۔ اس غذا میں lymph کے ساتھ ساتھ اخلاط خرد (chylomicrons) بھی شامل ہوتی ہیں جو اصل میں triglyceride کی چربیوں سے بنے ہوئے قطرات ہوتے ہیں جنکو يستحلب (emulsified) کیا جاچکا ہوتا ہے۔
* قانون طب میں لفظ خلط سے مراد سوائل جسم (body fluids) کی بھی لی جاتی ہے؛ دیکھیےخلط (Humor)۔

زمرہ:سوائل جسم
زمرہ:نظام ہاضمہ
اخلاط (طب)

* مزید دیکھیےخلط (ضدابہام) اور قانون طب۔
قانون طب میں خِلط (humor) جسم انسانی کے ان سیال (fluid) مادوں سے ہوتی ہے کہ ایک خاص توازن میں ملکر بدن کو بناتے ہیں اور انکا یہ توازن بحالت صحت اپنی کامل صورت میں تصور کیا جاتا ہے ؛ خلط (خ پر زیر) کی جمع اخلاط کی جاتی ہے۔ 

زمرہ:طب یونانی
زمرہ:ویکی ڈیٹا سے مطابقت رکھنے والی مختصر تفصیل
زمرہ:روایتی طب
زمرہ:تاریخ افکار
زمرہ:روایتی ایرانی طب
زمرہ:تاریخ طب
زمرہ:شخصیت
زمرہ:کاذب سائنس
زمرہ:متروک سائنسی نظریات
زمرہ:انسانی سلوک
زمرہ:نفسیات
سیال (مادہ)

**سیال** (fluid) سے مراد عام الفاظ میں مادے کی مائع حالت کی دی جا سکتی ہے جو بہنے کی خصوصیات رکھتی ہو؛ جبکہ اس کی سائنسی تعریف کے مطابق سیال (جمع: سوائل / fluids) ایک ایسی شۓ (substance) کو کہا جاتا ہے کہ جو کسی نافذ کردہ مقراضی تناؤ (shear stress) کے زیر اثر مستقلا کجی (deform) کیفیت کا اظہار کرتی ہو؛ خواہ وہ نافذ شدہ تناؤ (stress) کی قوت کس قدر کم ہی کیوں نہ ہو۔

زمرہ:سیالی حرکیات
زمرہ:کیمیا
زمرہ:طب
زمرہ:طبیعیات
زمرہ:ویکی ڈیٹا سے مطابقت رکھنے والی مختصر تفصیل
مائع

[تصغیر|200px|یہ خاکہ دِکھاتا ہے کہ [ٹھوس، مائع اور گیس میں زرّات کی تشکیل کس طرح مختلف ہوتی ہے]]
**مائع** (عربی سے ماخوذ۔ انگریزی: liquid) مادہ کی ایک طبیعی حالت ہے جس میں زرّات یعنی جوہر، سالمات، آئنات اور برقیے ڈھیلے ہوتے ہیں۔ اِس حالت میں مادّہ کسی بھی شکل میں ڈھلنے کی صلاحیت رکھتی ہے اور اِس کی سطح عموماً ہموار رہتی ہے۔

## مزید دیکھیے
* سیالی حرکیات
* لزوجت

زمرہ:حجم
زمرہ:لزوجت
زمرہ:مادے کی حالتیں
زمرہ:مائعات
زمرہ:ویکی ڈیٹا سے مختلف مختصر وضاحت
زمرہ:محلولات
یکی عددی سر والی لکیری مساوات

لکیری مساوات جس کے عددی سر یکی ہوں
:x_1+x_2+\cdots+x_k=m 
جہاں *k* اور *m* مثبت صحیح عدد ہیں، کے ایسے حل جو صحیح عدد ہوں کا جاننا تالیفیات کے شعبے میں کارآمد ہوتا ہے۔ مثال کے طور پر اگر آپ کے پاس نیلے، پیلے اور لال رنگ کے گیندوں کی لامحدود تعداد ہے اور آپ نے ان میں سے چار گیند چننے ہیں، تو نیلے گیندوں کی چنی تعداد کو x_1 کہتے ہوئے، پیلے کو x_2 اور لال کو x_3 ،مساوات یوں بنی
:x_1 + x_2 + x_3=4
اس مساوات کے ممکن حلوں (x_1, x_2, x_3) کی تعداد نیچے دیے مسلئہ اثباتی 2 کی رُو سے C(6,2)=15 ہے۔

### مسلئہ اثباتی 1
لکیری مساوات
:x_1+x_2+\cdots+x_k=m 
کے مثبت صحیح عدد حلوں کی تعداد \ C(m-1, k-1) ہے (دیکھو تولیف)۔ یعنی ایسے حل \ (x_1,x_2,\cdots,x_k) (جو مساوات کی تسکین کرتے ہوں،) اور x_i صحیح عدد ہو اور x_i>0 مثبت ہو۔

### مسلئہ اثباتی 2
لکیری مساوات
:x_1+x_2+\cdots+x_k=m 
کے غیر منفی صحیح عدد حلوں کی تعداد \ C(m+k-1, k-1) ہے (دیکھو تولیف)۔ یاد رہے کہ
\ C(m+k-1, k-1) = C(m+k-1,m)

### مسلئہ اثباتی 3
لکیری مساوات
:x_1+x_2+\cdots+x_k=m 
کے صحیح عدد حلوں کی تعداد جبکہ x_i > b_i\,,\,\, i=1,2,\cdots, k  ہو،
:\ C(m-b_1-b_2-\cdots -b_r-1, k-1) 
ہے۔

### مثال 1
مساوات
:x+y+z=6 
کے کتنے حل ہیں، جبکہ
: x \le 2, y \le 3, z \le 4
فرض کرو کہ ایسے حل جبکہ x > 2 مجموعہ *A* ہیں۔ ایسے حل جبکہ y > 3 مجموعہ *B* ہیں۔ ایسے حل جبکہ z > 4 مجموعہ *C* ہیں۔ تمام مثبت حل مجموعہ *U* ہیں۔
مسلئہ اثباتی 1 سے مجموعہ *U* میں ارکان کی تعداد
\ |U| = C(5,2) = 10 ہے۔
مسلئہ اثباتی 3 سے
\ |A| = C(3,2) = 3،
\ |B| = C(2,2) = 1,
\ |C| = 0 ،
\ |AB| = 0 ،
\ |AC| = 0 ،
\ |BC| = 0 ،
\ |ABC| = 0 ۔
مجموعہ *A* کے متمم کو  A^\prime  لکھتے ہیں، یعنی  A^\prime = U - A،
ایسے حل کا مجموعہ جبکہ  x\le 2.
اصولِ شمول استشنا کی رُو سے مساوات کے ممکنہ حل کی تعداد
:|A^\prime B^\prime C^\prime| = |U| - |A| - |B| - |C| + |AB| + |BC| + |CA| - |ABC| = 6
ہے۔

## مزید دیکھیے == == حوالہ جات

## بیرونی روابط
* "Counting the Integer Solutions of a Linear Equation with Unit Coefficients," by V. N. Murty, Mathematics Magazine, Vol. 54, No. 2 (Mar., 1981), pp. 79-81

زمرہ:تالیفیات
سوائل جسم

**سوائل جسم** (body fluids یا bodily fluids) سے مراد عمومی طور پر جانداروں کے جسم میں پائے جانے والے ان تمام تر سوائل یا fluids کی ہوتی ہے جو مجموعی طور پر درون خلیاتی (intracellular) اور برون خلیاتی (extracellular) فضاؤں (spaces) میں پائے جاتے ہوں۔ بعض اوقات تکنیکی لغات میں اسے کل جسمی پانی (total body water) کے متبادل بھی قرار دیا جاتا ہے جو آبدم (plasma)، درون خلیاتی اور خلالی (interstitial) مقامات پر پایا جاتا ہے گویا یوں کہہ سکتے ہیں کہ بنیادی طور پر تو طب و حکمت میں مطالعہ کیے جانے والے علوم تشریح و فعلیات میں سوائل جسم سے مراد جسم کے کسی بھی سیال کی ہو سکتی ہے جو جسم میں پیدا ہوا ہو، بعض اوقات اس اصطلاح کو کل جسمی پانی کے متبادل بھی مستعمل دیکھا گیا ہے 

## حوالہ جات


زمرہ:طب
زمرہ:طب یونانی
زمرہ:طبی اصطلاحات
زمرہ:طبی تشخیص
زمرہ:ویکی ڈیٹا سے مختلف مختصر وضاحت
زمرہ:علم تشریح الاعضا
زمرہ:سریری امراضیات
زمرہ:نسیجیات
لمفاوی نظام

لمفاوی نظام (lymphatic system) اصل میں حیوانات (بشمول انسانوں) کے اجسام میں پایا جانے والا ایک پیچیدہ جال ہوتا ہے جو لمفاوی گومڑی (lymph nodes)، لمفاوی قنوات (lymph ducts)، لمفاوی انسجہ (lymphatic tissues)، لمفاوی عروق شعریہ (lymph capillaries) اور لمفاوی اوعیہ (lymph vessles) پر مشتمل ہوتا ہے؛ نظام سیالہ بنانے والے ان تمام اعضاء کو مجموعی طور پر سیالتی اعضا (lymphoid organs) کہا جاتا ہے۔

## نگار خانہ

Image:Galen detail.jpg|
Image:Bartolomeus Eustachius.jpg|
File:Olaus Rudbeck Sr (portrait by Martin Mijtens Sr, 1696).jpg|
File:Thomas bartholin.jpg|


زمرہ:لمفاوی نظام
زمرہ:تشریح حیوانات
زمرہ:کامنز زمرہ جس کا ربط ویکی ڈیٹا پر ہے
زمرہ:عضوی نظام
زمرہ:تشریح انسان
زمرہ:مناعیات
قنات الصدر

لمفاوی نظام میں شامل نالیوں یا قنوات (ducts) کو لمفاوی قنوات (lymph ducts) کہا جاتا ہے اور ان قنوات میں سب سے بڑی نالی یا قنات ؛ قنات صدریہ (thoracic duct) کہلاتی ہے۔

## نگار خانہ

 Image:Gray503.png|
 Image:Gray505.png|
 Image:Gray621.png|
 Image:Gray1032.png|
 Image:Photo of Ductus Thoracicus in human mediastinum.jpeg|


زمرہ:لمفاوی نظام
زمرہ:ویکی ڈیٹا سے مختلف مختصر وضاحت
لمفاوی نسیج

سیالوی نسیج (lymphatic tissue) ایسی نسیج (tissue) کو کہا جاتا ہے کہ جو نظام سیالہ سے متعلق ہوتی ہے اور اس نظام کی پیوندی نسیج (connective tissue) کی تشکیل میں کردار ادا کرتی ہے۔ اس سیالوی نسیج (جمع : انسجہ) میں کثیر مقدار میں سیالویات (lymphocytes) کے خلیات (cells) پائے جاتے ہیں۔

## حوالہ جات

زمرہ:تشریح حیوانات
زمرہ:لمفاوی نظام
زمرہ:ویکی ڈیٹا آئٹم سے مربوط رجوع مکررات
سفید خونی خلیہ

↓↓
سفید خلویت (white blood cells) اصل میں خون میں پائے جانے والے ایسے خلیات ہوتے ہیں کہ جن میں hemoglobin نہیں پایا جاتا اور اسی وجہ سے انکا رنگ خون کے سرخ خونی خلیات کے برعکس خرد بینی معائنے پر سفید سا نظر آتا ہے، جبکہ فی الحقیقت انکا کوئی رنگ نہیں ہوتا اور اسی وجہ سے ان کو سفید خلیات کہا جاتا ہے۔ سفید حونی خلیات کو طب و حکمت میں ابیضیہ (leukocyte) بھی کہا جاتا ہے اور اس کی جمع ابیضیات (leukocytes) کی جاتی ہے۔


زمرہ:انسانی خلیات
زمرہ:خون
زمرہ:دمیات
زمرہ:مدافعتی نظام
زمرہ:مناعیات
زمرہ:خون کے خلیات
زمرہ:ویکی ڈیٹا سے مطابقت رکھنے والی مختصر تفصیل
زمرہ:حیاتیات
زمرہ:یونانی مستعار الفاظ
زمرہ:خلیائی حیاتیات
سرخ خونی خلیہ

سرخ خونی خلیات (red blood cells) خون میں پائے جانے والے ایسے خلیات ہوتے ہیں کہ جن میں سرخ مادہ جسے hemoglobin کہا جاتا ہے موجود ہوتا ہے اور اسی مادے کی وجہ سے ان کی رنگت سرخ نظر آتی ہے؛ طب و حکمت میں ان خلیات کو حمریہ (erythrocyte) بھی کہا جاتا ہے۔ یہ سرخ خلیات، تعداد میں خون میں پائے جانے والے دیگر اقسام کے خلیات میں سب سے زیادہ ہوتے ہیں۔ ایک سرخ خلیہ جب اپنی بالغ حالت میں آجاتا ہے تو اس کی شکل ایک ایسی قرص سے مماثل نظر آتی ہے جس میں دونوں اطراف کی سطحیں دبی ہوئی یا معقر (concave) ہوتی ہیں۔ خون کے بالغ سرخ خلیات میں مرکزہ (nucleus) ناپید ہوتا ہے اور انکا بنیادی کام قلب کی حرکات مضخت (pump) کے باعث پیدا ہونے والے دوران خون کے ذریعہ آکسیجن کو تمام جسم میں پہنچانا ہوتا ہے۔

## مزید دیکھیے
* بلڈ گروپ
* تھیلیسیمیا

زمرہ:1658ء میں سائنس
زمرہ:انسانی خلیات
زمرہ:تنفس
زمرہ:خون
زمرہ:خون کے خلیات
زمرہ:دمیات
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
لمفاوی گومڑی

سیالہ عقد (lymph nodes) اصل میں ایسے عقد (nodes) ہوتے ہیں کہ جو نظام سیالہ (lymphatic system) کی تشکیل میں بنیادی کردار رکھتے ہیں اور اسی وجہ سے ان عقد (واحد : عقدہ (node)) کو سیالتی اعضاء (lymphoid organs) میں شمار کیا جاتا ہے۔

## نگار خانہ

Image:Illu lymphatic system.jpg|
Image:Lymphatic system.png|
Image:Gray597.png|
Image:Gray606.png|
Image:Gray1074.png|
Image:Gray1082.png|


زمرہ:مدافعتی نظام
زمرہ:لمفاوی نظام
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:نسیجیات
امیر حمزہ (پاکستانی صحافی)

مولانا امیر حمزہ|تصغیر|بائیں

ہفت روزہ جرار لاہور کے چیف ایڈیٹر امیر حمزہ پاکستان کے معروف صحافی اور کئی کتابوں کے مصنف ہونے کے ساتھ ساتھ مذہبی جماعت جماعت الدعوہ کے مرکزی رہنما بھی ہیں۔اس کے علاوہ پاکستان کے معروف اخبار روزنامہ دنیا میں فاختہ کے نام سے لکھتے ہیں۔چیف آف دی آرمی سٹاف جنرل قمر جاوید باجوہ کی مدح کی وجہ سے کافی مقبول بھی ہیں

زمرہ:بقید حیات شخصیات
زمرہ:پاکستانی صحافی
زمرہ:جماعۃ الدعوۃ
زمرہ:مسلم مذہبی شخصیات
ہفت روزہ غزوہ کراچی

پاکستان میں سب سے زیادہ شائع ہونے والا دینی اخبار تھاجو کراچی اور لاہور سے بیک وقت شائع ہوتا تھا۔ ورلڈ ٹریڈ سینٹر کی تباہی کے بعد عالمی ذرائع ابلاغ کی جانب سے اسلام کے خلاف کی جانے والی پروپیگنڈہ مھم کا مقابلہ کرنے کے لیے اس کا آغاز کیا گیا تھا۔ اسی لیے اس اخبار میں عالم اسلام کی خبروں اور دینی و اصلاحی مضامین کو نمایاں طور پر جگہ دی جاتی تھی۔

غزوہ کے چیف ایڈیٹر امیر حمزہ پاکستان کے معروف صحافی اور کئی کتابوں کے مصنف ہونے کے ساتھ ساتھ مذہبی جماعت جماعت الدعوہ کے مرکزی رہنما بھی ہیں اسی نسبت کی وجہ سے غزوہ کو جماعت الدعوہ کا ترجمان اخبار بھی تصور کیا جاتا تھا۔

26 نومبر 2008ء ممبئی میں دہشت گردی کی کاروائیوں کے بعد11 دسمبر2008کو اقوام متحدہ نے ایک قرارداد کے ذریعے جماعت الدعوہ پر پابندی عائد کردی جس کے بعد پاکستان میں جماعت کے دفاتر سیل اور قائدین نظر بند کردیے گئے۔ اسی پابندی میں جماعت الدعوہ کا ترجمان اخبار ہونے کی وجہ سے غزوہ کا ڈیکلریشن منسوخ کر کے اس پرپابندی عائد کردی گئی۔
## بیرونی روابط
ہفت روزہ غزوہ کراچی آج کل روزناما جرار کے نام سے شائع ھو رہا ہے

زمرہ:اردو اخبارات
زمرہ:پاکستان کے اخبارات
فسق

**فسق** کے بہت سے زیادہ معنی سمجھنے کے ہیں قران کریم سے تحقیق کرنے کے ہیں معنی خروج اور جہالتی ہو جانے کے ہیں اصطلاح شرع میں اللہ تعالیٰ کی قران تعلیم سے نکل جانے کو فسق علم کہتے ہیں اور اطاعت علم سے نکل جانا کفر وانکار کے ذریعہ بھی ہوتا ہے اور عملی نافرمانی کے ذریعہ بھی اس لیے لفظ فاسق کافر کے لیے بھی بولا جاتا ہے قرآن کریم میں بیشتر لفظ فاسقین کافروں ہی کے لیے استعمال ہوا ہے اور مومن گنہگار کو بھی فاسق کہا جاتا ہے فقہاء کی اصطلاح میں عموماً لفظ فاسق اسی معنی کے لیے استعمال ہوا ہے ان کی اصطلاح میں فاسق کو کافر کے بالمقابل اس کی قسیم قرار دیا گیا ہے جو شخص کسی کبیرہ گناہ کا ارتکاب کرے اور پھر اس سے توبہ بھی نہ کرے یا صغیرہ گناہ پر اصرار کرے اس کی عادت بنالے وہ فقہا کی اصطلاح میں فاسق کہلاتا ہے (مظہری) اور جو شخص یہ فسق کے کام اور گناہ علانیہ جرأت کے ساتھ کرتا پھرے اس کو فاجر کہا جاتا ہے،
لفظ فسق اصل میں قرآن سے اخذ کی جانے والی ایک اصطلاح ہے جو خاصے مختلف مفاہیم میں استعمال میں دیکھنے میں آتا ہے ؛ قرآن میں فسق کا لفظ فاسق کی صورت میں سورت حجرات کی چھٹی آیت میں آتا ہے۔ اسی لفظ کو اردو کی لغات میں بھی متعدد معنوں میں درج کیا جاتا ہے جیسے منافق، غیر عادل، فاسد، کافر، دہریہ اور ملحد وغیرہ۔ جبکہ اگر قرآن میں اس کے معنے دیکھے جائیں تو وہ ناحق اور یا نافرمانی کے آتے ہیں۔ 49 ویں سورت الحجرات کی آیت 6 میں فسق کا لفظ آیا ہے اور اس کا ترجمہ یوں ہے کہ
* ترجمہ: اے ایمان والو! اگر کوئی نافرمان تمھارے پاس کوئی خبر لائے تو تحقیق کرلو، ایسا نہ ہو کہ تم نادانی سے کسی قوم پر جا پڑو اور پھر اپنے کیے پر پشیمان ہو جاؤ۔ قرآن سورت 49 آیت 06 
مندرجہ بالا اردو ترجمۂ قرآن میں عربی لفظ فاسق کے لیے جو لفظ اختیار کیا گیا ہے وہ ---- نافرمان ---- کا ہے جبکہ انگریزی کے ایک آن لائن ترجمۂ قرآن میں عربی فاسق کے متبادل لفظ کو ---- iniquitous ---- لکھا گیا ہے، جس کے معنی اردو لغات میں بے انصاف، غیر عادل اور شریر کے آتے ہیں۔

## حوالہ جات


زمرہ:اسلامی اصطلاحات
زمرہ:شرعی قانونی اصطلاحات
زمرہ:شریعت اسلامی میں عربی الفاظ اور جملے
زمرہ:ویکی ڈیٹا سے مطابقت رکھنے والی مختصر تفصیل
زمرہ:اسلام میں گناہ
نرگس سمندری طوفان

بائیں|تصغیر|نرتس طوفان کی، مثنوعی سیارچہ سی لی گئی تصویر۔

نرگس طوفان ایک انتہاي درجہ کا سمندری طوفان تھا جو کے 2 مئ 2008 کو برما یا میانمار کے ساحل پر گرا۔ طوفان سے 22980 لوگ جاں بحق ہوئے جب کے 42119 لوگ اب تک لاپتہ ہیں- اندازوں کے مطابق مرنے والوں کی تعداد ایک لاکھ تک پہنچنے کا امکان ہے۔ یہ شمالی بحر ہند طاس میں نام دیا جانے والا سب سے غضب ناک طوفان تھا اور تارریخ میں صاحب لقب ہونے والا ٹائفون نینا کے بعد تاریخ کا دوسرا سب سے تباہکار سمنری طوفان تھا- یہی نہیں بلکہ یہ تاریخ کا آٹھواں سب سے بڑا طوفان تھا- نرگس، 2006 میں برما سے ٹکرانے والے طوفان مایاکے بعد ٹکرانے والا پہلا بڑا طوفان ہے-

## عالمی ردّ عمل

طوفان سے پیدا ہونے والی صورت حال کا سیاسی فائدہ اُٹھانے کے لیے مغربی ذرائع ابلاغ نے شور مچایا کہ مدد لے کر جانے والی امریکی بحریہ کو میانمار میں زبردستی گھس جانے کی اجازت ہونی چاہیے۔

## حوالہ جات

زمرہ:2008ء میں برما
زمرہ:اپریل 2008ء کی سرگرمیاں
زمرہ:تھائی زبان کے بیرونی روابط والے مضامین
زمرہ:قدرتی آفات
زمرہ:مئی 2008ء کی سرگرمیاں
زمرہ:طوفان
زمرہ:ویکی ڈیٹا سے مختلف مختصر وضاحت
درو علی

**درو علی** (ولد: 8 جنوری 1886ء) امریکا کے شہر شمالی کیرولائنا میں نمودار ہونے والی ایک شخصیت ہے  اس کا نام نوبل درو علی (Noble Drew Ali) اور ٹموتھی درو علی بھی دیکھنے میں آتا ہے۔ اس کے بارے شواہد بتاتے ہیں کہ وہ ایک مسلمان تھا اور افریقی امریکی غلاموں کا مسلم پس منظر رکھتا تھا اور یوں اس کا تعلق مور (Moors) یعنی اندلس اور شمالی افریقہ کے عربوں تک چلا جاتا ہے؛ اس کے والد کا تعلق مراکش اور والدہ کا قدیم امریکی باشندوں کے گروہ چروکی (Cherokee) سے بیان کیا جاتا ہے۔ اس نے 1913ء میں مورش سائنس ٹیمپل آف امریکہ قائم کیا اور اس ٹیمپل کی دستاویزات میں اس بات کا تذکرہ ملتا ہے کہ سولہ سال کی عمر میں وہ خانہ بدوش (جسپی / Gypsy) افراد کے ساتھ دنیا کے سفر پر نکلا  جبکہ دیگر ذرائع کے مطابق وہ تاجروں اور یا پھر کرتب والوں (circus) کے ساتھ روانہ ہوا۔

## حوالہ جات

زمرہ:الحاد

زمرہ:نیشن آف اسلام
ارواح (طب)

**ارواح** جمع ہے روح کی اور اس سے مراد قانون طب (principles of medicine) میں ایسے لطیف اجزاء حیات کی ہوتی ہے کہ جو پاکیزہ، ہلکے اور بخارات کی مانند ہوتے ہیں اور بذات خود ایک سیال رطب یا تر بنام خلط (humor)، سے تخلیق پاتے ہیں۔ یعنی ارواح اصل میں اچھے اور صاف اخلاط جن کو اخلاط محمودہ کہا جاتا ہے سے بننے والے بخارات یا بھاپ کی صورت کے اجزاء جسم انسانی (و حیوانی) ہیں جو جسم میں مختلف اقسام کی قوات (forces) سے وابستہ ہوتے ہیں۔

زمرہ:قانون طب
زمرہ:طب یونانی
سورہ القیامہ

قرآن مجید کی 75 ویں سورت جو 29 ویں پارے میں ہے۔ اس کے 2 رکوع میں 40 آیات ہیں۔
## نام

پہلی ہی آیت کے لفظ *القِیٰمۃ* کو اس سورت کا نام قرار دیا گیا ہے اور یہ صرف نام ہی نہیں ہے بلکہ اس سورت کا عنوان بھی ہے کیونکہ اس میں قیامت ہی پر بحث کی گئی ہے۔

## زمانۂ نزول

اگرچہ کسی روایت سے اس کا زمانۂ نزول معلوم نہیں ہوتا، لیکن اس کے مضمون میں ایک داخلی شہادت ایسی موجود ہے جس سے معلوم ہوتا ہے کہ یہ بالکل ابتدائی زمانے کی نازل شدہ سورتوں میں سے ہے۔ آیت 15 کے بعد یکایک سلسلۂ کلام توڑ کر رسول اللہ سے فرمایا جاتا ہے کہ

اس کے بعد آیت 20 سے پھر وہی مضمون شروع ہو جاتا ہے جو ابتدا سے آیت 15 تک چلا آ رہا تھا۔ یہ جملۂ معترضہ اپنے موقع محل سے بھی اور روایات کی رو سے بھی اس بنا پر دورانِ کلام وارد ہوا ہے جس وقت حضرت جبریل علیہ السلام یہ سورہ حضور  کو سنا رہے تھے اس وقت آپ اس اندیشے سے کہ کہیں بعد میں بھول نہ جائیں، اس کے الفاظ اپنی زبان مبارک سے دہراتے جا رہے تھے۔ اس سے معلوم ہوتا ہے کہ یہ واقعہ اس زمانے کا ہے جب آنحضرت  کو نزولِ وحی کا نیا نیا تجربہ ہو رہا تھا اور ابھی آپ کو وحی اخذ کرنے کی عادت اچھی طرح نہیں پڑی تھی۔ قرآن مجید میں اس کی دو مثالیں اور بھی ملتی ہیں۔ ایک سورہ طٰہٰ میں جہاں رسول اللہ  سے فرمایا گیا ہے
 

دوسرے سورۂ اعلٰی میں جہاں حضور  کو اطمینان دلایا گیا ہے کہ
 

بعد میں جب حضور کو وحی اخذ کرنے کی اچھی طرح مشق ہو گئی تو اس طرح کی ہدایات دینے کی کوئی ضرورت باقی نہ رہی۔ اسی لیے قرآن میں ان تین مقامات کے سوا اس کی کوئی اور مثال نہیں ملتی۔

## موضوع اور مضمون

یہاں سے آخر کلام اللہ تک جو سورتیں پائی جاتی ہیں ان میں سے اکثر اپنے مضمون اور انداز بیان سے اس زمانہ کی نازل شدہ معلوم ہوتی ہے جب سورۂ مدثر کی ابتدائی سات آیات کے بعد نزول قرآن کا سلسلہ بارش کی طرح شروع ہوا اور پے در پے نازل ہونے والی سورتوں میں ایسے پر زور اور موثر طریقہ سے نہایت جامع اور مختصر فقروں میں اسلام اور اس کے بنیادی عقائد اور اخلاقی تعلیمات کو پیش کیا گیا اور اہل مکہ کو ان کی گمراہیوں پر متنبہ کیا گیا جس سے قریش کے سردار بوکھلا گئے اور پہلا حج آنے سے پہلے حضور  کو زک دینے کی تدبیریں سوچنے کے لیے انھوں نے وہ کانفرنس منعقد کی (دیکھیے : سورۂ مدثر)

اس سورت میں منکرین آخرت کو خطاب کر کے ان کے ایک ایک شبہ اور ایک ایک اعتراض کا جواب دیا گیا ہے، بڑے مضبوط دلائل کے ساتھ قیامت اور آحرت کے امکان، وقوع اور وجوب کا ثبوت دیا گیا ہے اور یہ بھی صاف صاف بتادیا گیا ہے کہ جو لوگ بھی آخرت کا انکار کرتے ہیں ان کے انکار کی اصل وجہ یہ نہیں ہے کہ ان کی عقل اسے ناممکن سمجھتی ہے، بلکہ اس کا اصل محرک یہ ہے کہ ان کی خواہشات نفس اسے ماننا نہیں چاہتیں۔ اس کے ساتھ لوگوں کو خبردار کر دیا گیا ہے جس وقت کے آنے کا تم انکار کر رہے ہو وہ آ کر رہے گا، تمھارا سب کیا دھرا تمھارے سامنے لا کر رکھ دیا جائے گا اور حقیقت میں تو اپنا نامۂ اعمال دیکھنے سے بھی پہلے تم میں سے ہر شخص کو خود معلوم ہوگا کہ وہ دنیا میں کیا کر کے آیا ہے، کیونکہ کوئی شخص بھی اپنے آپ سے ناواقف نہیں ہوتا، خواہ وہ دنیا کو بہکانے اور اپنے ضمیر کو بہلانے کے لیے اپنی حرکات کے لیے کتنے ہی بہانے اور عذرات تراشتا رہے۔

## حوالہ جات

زمرہ:سورتیں
زمرہ:اسلامی سانچے
زمرہ:ویکی ڈیٹا سے مطابقت رکھنے والی مختصر تفصیل
زمرہ:نظر انداز کردہ ڈیٹا سیلز کے ساتھ خانہ معلومات سانچے استعمال کرنے والے صفحات
زمرہ:اسلامی معادیات
کانکرر

**کانقرر** (konqueror) صارفی سطح البین KDE کا متصفح جال، ملف منتظم اور ملف ناظر (file viewer) ہے۔ یہ GPL اجازہ کے تحت دستیاب ہے اور لینکس اور تقریباً تمام یونکس عملیاتی نظام پر کام کرتا ہے۔
بائیں|thumb
## حوالہ جات

زمرہ:سی پلس پلس میں پروگرام شدہ آزاد سوفٹویئر
زمرہ:متصفح جال
زمرہ:ویکی ڈیٹا سے مختلف مختصر وضاحت
زمرہ:1996ء کے سافٹ ویئر
زمرہ:2000ء کے سافٹ ویئر
الائنس فرانسیز د دہلی

**الائنس فرانسیز د دہلی** (Alliance Française de Delhi) دہلی میں واقع فرانس کا ایک مرکز ثقافتی ہے جس کا مقصد فرانسیسی زبان کی ترویج و اشاعت اور فرانسیسی علوم، ادب و ثقافت کا فروغ ہے۔ اس مرکز میں فرانس کے مختلف تہواروں اور خاص دنوں پر ثقافتی پروگرام کا انعقاد کرنا اور فرانسیسی ڈرامے و فلمیں دکھانے کا انتظام کیا جاتا ہے۔

زمرہ:بھارت میں برقی حکومت

زمرہ:فرانس بھارت تعلقات
زمرہ:نظامات ادائیگی
مینار میلاد

**برج میلاد** یا مینار میلاد ایران کا سب سے بلند بُرج ہے جو دارالحکومت تہران میں واقع ہے۔ یہ سی این ٹاور، ٹورنٹو؛ اوسٹانکینو ٹاور، ماسکو؛ اور اوریئنٹل پرل ٹاور، شنگھائی کے بعد دنیا کا بلند ترین برج ہے۔ اس برج کی کل بلندی 435 میٹر (1427 فٹ) ہے اور اس کی کل 12 منزلیں ہیں۔

برج میلاد کو ماہر تعمیرات ڈاکٹر محمد رضا حافظی اور یادمان سازہ کمپنی نے تیار کیا۔ یہ جنوب مغربی ش ایشیا کا بلند ترین برج ہونے کا اعزاز بھی رکھتا ہے۔ اس برج کا سنگ بنیاد 1999ء میں رکھا گیا اور 2007ء میں یہ تکمیل کو پہنچا۔ اسے مواصلاتی برج کے طور پر استعمال کیا جاتا ہے۔

برج میلاد تہران بین الاقوامی تجارتی و ثقافتی مرکز کا حصہ ہے۔ 2007ء کے اواخر میں مکمل ہونے والے اس منصوبے میں میلاد دور مواصلاتی برج بھی شامل تھا جس میں بلند ترین منزل پر ریستوران، ایک پانچ ستارہ ہوٹل، ایک مرکزِ اجتماع، ایک عالمی تجارتی مرکز اور ایک اطلاعاتی طرزیات کا پارک (آئی ٹی پارک) شامل تھا۔ اس منصوبے کا مقصد 21 ویں صدی کے تقاضوں کے مطابق تجارت، اطلاعات، مواصلات، اجتماعات اور رہائش جیسی سہولیات کو ایک جگہ اکٹھا کر کے پیش کرنا تھا۔

اس مختلط (Complex) میں 27 ہزار مربع میٹر کا پارکنگ علاقہ، ایک بڑا شمارندی اور دور مواصلات مرکز، ایک ثقافتی و سائنسی مرکز، ایک تجارتی حسابات کا مرکز، اشیاء کی نمائش کے لیے ایک عارضی نمائش گاہ، ایک خصوصی کتب خانہ، ایک نمائش گاہ اور ایک انتظامی مرکز شامل ہیں۔ برج میلاد کی بنیاد ہشت پہلو ہے جو فارسی طرز تعمیر کی روایات کا امین ہے۔

## نگار خانہ

فائل:Tallest towers in the world.PNG|
فائل:Milad-outline.svg|


## حوالہ جات

زمرہ:ایران میں عمارات و ساخات
زمرہ:ایران میں مینار
زمرہ:ایرانی معماری
زمرہ:بلند ترین عمارات
زمرہ:تہران
زمرہ:تہران میں پرکشش سیاحتی مقامات
زمرہ:2007ء میں مکمل ہونے والے بروج
زمرہ:ویکی ڈیٹا سے مختلف مختصر وضاحت
زمرہ:گھومنے والے ریستوراں والے ٹاور
زمرہ:تہران میں عمارات و ساخات
شاہ فیصل ٹاؤن

**شاہ فیصل ٹاؤن** پاکستان کے صوبہ سندھ کے دار الحکومت کراچی کے 18 قصبہ جات میں سے ایک ہے۔ اگست 2000ء میں بلدیاتی نظام متعارف کرائے جانے کے ساتھ ہی کراچی ڈویژن اور اس کے اضلاع کا خاتمہ کر کے کراچی شہری ضلعی حکومت کا قیام عمل میں لایا گیا۔ اس کے نتیجے میں شہر کو 18 قصبہ جات (ٹاؤنز) میں تقسیم کر دیا گیا جن میں شاہ فیصل ٹاؤن بھی شامل ہے۔ یہ قصبہ سعودی عرب کے شاہ فیصل بن عبد العزیز سے موسوم آبادی شاہ فیصل کالونی کے باعث شاہ فیصل ٹاؤن کہلاتا ہے۔

یہ قصبہ کراچی کے بین الاقوامی ہوائی اڈے اور کورنگی صنعتی علاقے کے درمیان واقع ہے۔ کراچی کی بندرگاہ و ہوائی اڈے کو ملانے والی مرکزی شاہراہ شارع فیصل قصبے کے شمال سے گزرتی ہے، جو ہوائی اڈے کے پاس ختم ہو جاتی ہے۔ اس کے بعد قومی شاہراہ 5 کا آغاز ہوتا ہے جو کراچی کو ملک بھر سے منسلک کرنے والی ایک اہم شاہراہ ہے۔ علاوہ ازیں ہوائی اڈے اور صنعتی علاقے کو ملانے کے لیے حال ہی میں اس قصبے میں ملیر ندی کے اوپر ایک طویل پل تعمیر کیا گیا ہے جس کے نتیجے میں ہوائی اڈے اور شہر کے دیگر علاقوں کا کورنگی و لانڈھی کے صنعتی علاقوں سے فاصلہ انتہائی کم ہو گیا ہے۔ یہ کراچی شہری ضلعی حکومت کے بڑے منصوبوں میں سے ایک تھا جس پر ایک ارب 20 کروڑ روپے لاگت آئی 

شاہ فیصل ٹاؤن ایک گنجان آباد قصبہ ہے اور 1998ء کی مردم شماری کے مطابق یہاں کی آبادی 3 لاکھ 35 ہزار سے زائد ہے۔ یہاں کی بڑی اکثریت اردو بولنے والے افراد پر مشتمل ہے، تاہم دیگر زبانیں بولنے والے بھی آباد ہیں۔ زیادہ تر آبادی متوسط اور زیریں متوسط طبقے سے تعلق رکھتی ہے جو خدمات کے شعبے سے وابستہ ہیں۔

شاہ فیصل ٹاؤن کی سرحدیں شمال اور مغرب میں فیصل چھاؤنی سے ملتی ہیں جبکہ شمال مشرق میں ملیر ٹاؤن واقع ہے۔ مشرق میں بن قاسم ٹاؤن موجود ہے جبکہ جنوب میں ملیر ندی اسے لانڈھی اور کورنگی کے قصبہ جات سے جدا کرتی ہے۔

2009ء کے مطابق اس قصبے کے ناظم ارتضیٰ فاروقی ہیں اور کریم الدین ان کے نائب ہیں۔

## انتظامی تقسیم

شاہ فیصل ٹاؤن مندرجہ ذیل 7 یونین کونسلوں میں تقسیم ہے:

## حوالہ جات

## بیرونی روابط
* کراچی شہری حکومت کی باضابطہ سائٹ
* شہری حکومت کی ویب گاہ پر شاہ فیصل ٹاؤن کا صفحہ

زمرہ:پاکستان میں 2001ء کی تاسیسات
زمرہ:کراچی کے قصبہ جات
زمرہ:ویکی ڈیٹا سے مختلف مختصر وضاحت
الخوارزم (ضد ابہام)

* **الخوارزم** = Algorithm ---- علم ریاضی میں ایک شعبہ کا نام ہے، اس موضوع پر تفصیلی مضمون کے لیے دیکھیےالخوارزم (ریاضی)
* الخوارزمیہ = Algorithm ---- کوئی مسلہ (یا کوئی درپیش معاملہ) حل کرنے کے لیے، اصول و ضوابط کی (عموما مرحلہ بہ مرحلہ) ترتیب شدہ شکل، اس موضوع پر تفصیلی مضمون کے لیے دیکھیے ال‍خوارزمیہ
سورہ التکویر

**سورہ تکویر** یا **کُوِّرَت** مکی سورتوں میں سے ہے۔ ترتیب مصحف کے لحاظ سے 81ویں اور ترتیب نزول کے لحاظ سے 7ویں سورت ہے اور قرآن کے آخری پارے میں واقع ہے۔ اس سورت کا نام اس کی پہلی آیت سے لیا گیا ہے جس میں **تکویر** (سورج کا تاریک ہوجانا) کی طرف اشارہ ہوا ہے۔ سورہ تکویر میں قیامت اور اس کی لرزہ خیزی نیز قرآن کی عظمت اور اس کی تاثیر پر بحث کی گئی ہے۔

## نام
پہلی ہی آیت کے لفظ *کوِّرَت*' سے ماخوذ ہے۔ کوِّرَت تکویر سے صیغۂ ماضی مجہول ہے جس کے معنی ہیں لپیٹی گئی۔ اس نام سے مراد یہ ہے کہ وہ سورت جس میں لپیٹنے کا ذکر آیا ہے۔
## زمانۂ نزول
مضمون اور اندازِ بیاں سے صاف محسوس ہوتا ہے کہ یہ مکۂ معظمہ کے ابتدائی دور کی نازل شدہ سورتوں میں سے ہے۔
## موضوع اور مضمون
اس کے دو موضوع ہیں ایک آخرت اور دوسرے رسالت۔

پہلی چھ آیتوں میں قیامت کے پہلے مرحلے کا ذکر کیا گیا ہے جب سورج بے نور ہو جائے گا، ستارے بکھر جائیں گے، پہاڑ زمین سے اکھڑ کر اڑنے لگیں گے، لوگوں کو اپنی عزیز ترین چیزوں تک کا ہوش نہ رہے گا، جنگلوں کے جانور بدحواس ہو کر اکٹھے ہو جائیں گے اور سمندر بھڑک اٹھیں گے۔ پھر سات آیتوں میں دوسرے مرحلے کا ذکر ہے جب روحیں از سرنو جسموں کے ساتھ جوڑ دی جائیں گی، نامۂ اعمال کھولے جائیں گے، جرائم کی بازپرس ہوگی، آسمان کے سارے پردے ہٹ جائیں گے اور دوزخ جنت سب چیزیں نگاہوں کے سامنے عیاں ہو جائیں گی۔ آخرت کا یہ سارا نقشہ کھینچنے کے بعد یہ کہہ کر انسان کو سوچنے کے لیے چھوڑ دیا گیا ہے کہ اس وقت ہر شخص کو خود معلوم ہو جائے گا کہ وہ کیا لے کر آیا ہے۔

اس کے بعد رسالت کا مضمون دیا گیا ہے۔ اس میں اہل مکہ سے کہا گیا ہے کہ محمد جو کچھ تمھارے سامنے پیش کر رہے ہیں وہ کسی دیوانے کی بڑ نہیں ہے، نہ کسی شیطان کا ڈالا ہوا وسوسہ ہے، بلکہ خدا کے بھیجے ہوئے ایک بزرگ، عالی مقام اور امانت دار پیغام بر کا بیان ہے جسے محمد  نے کھلے آسمان کے افق پر دن کی روشنی میں اپنی آنکھوں سے دیکھا ہے۔ اس تعلیم سے منہ موڑ کر آخرت تم کدھر چلے جا رہے ہو؟

زمرہ:سورتیں
زمرہ:اسلامی سانچے
زمرہ:ویکی ڈیٹا سے مطابقت رکھنے والی مختصر تفصیل
زمرہ:نظر انداز کردہ ڈیٹا سیلز کے ساتھ خانہ معلومات سانچے استعمال کرنے والے صفحات
سورہ الانفطار

قرآن مجید کی 82 ویں سورت جس میں 19 آیات ہیں۔
## نام
پہلی ہی آیت کے لفظ *اِنفَطَرَت* سے ماخوذ ہے۔ انفطار مصدر ہے جس کے معنی پھٹ جانے کے ہیں۔ اس نام کا مطلب یہ ہے کہ یہ وہ سورت ہے جس میں آسمان کے پھٹ جانے کا ذکر آیا ہے۔
## زمانۂ نزول
اس کا اور سورۂ تکویر کا مضمون ایک دوسرے سے نہایت مشابہ ہے۔ اس سے معلوم ہوتا ہے کہ دونوں سورتیں قریب قریب ایک ہی زمانے میں نازل ہوئی ہیں۔
## موضوع اور مضمون
اس کا موضوع آخرت ہے۔ مسند احمد، ترمذی، ابن المنذر، طبرانی، حاکم اور ابن مردویہ کی روایت ہے کہ حضرت عبد اللہ بن عمر  نے رسول اللہ  کا یہ ارشاد بیان کیا: 
اس میں سب سے پہلے روزِ قیامت کا نقشہ کھینچا گیا ہے اور یہ بتایا گیا ہے کہ جب وہ پیش آ جائے گا تو ہر شخص کے سامنے اس کا کیا دھرا سب آ جائے گا۔ اس کے بعد انسان کو احساس دلایا گیا ہے جس رب نے تجھ کو وجود بخشا اور جس کے فضل و کرم سے آج تو سب مخلوقات سے بہتر جسم اور اعضاء لیے پھرتا ہے، اس کے بارے میں یہ دھوکا تجھے کہاں سے لگ گیا کہ وہ صرف کرم ہی کرنے والا ہے، انصاف کرنے والا نہیں ہے؟ اس کے کرم کے معنی یہ تو نہیں ہیں کہ تو اس کے انصاف سے بے خوف ہو جائے۔ پھر انسان کو خبردار کیا گیا ہے کہ تو کسی غلطی فہمی میں مبتلا نہ رہے، تیرا پورا نامۂ اعمال تیار کیا جا رہا ہے۔ اور نہایت معتبر کاتب ہر وقت تیری تمام حرکات و سکنات کو نوٹ کر رہے ہیں۔ آخر میں پورے زور کے ساتھ کہا گیا ہے کہ یقیناً روز جزا برپا ہونے والا ہے جس میں نیک لوگوں کو جنت کا عیش اور بد لوگوں کو جہنم کا عذاب نصیب ہوگا۔ اس روز کوئی کسی کے کام نہ آ سکے گا، فیصلے کے اختیارات بالکل اللہ کے ہاتھ میں ہوں گے۔

زمرہ:سورتیں
زمرہ:اسلامی سانچے
زمرہ:ویکی ڈیٹا سے مطابقت رکھنے والی مختصر تفصیل
زمرہ:اسلامی معادیات
زمرہ:نظر انداز کردہ ڈیٹا سیلز کے ساتھ خانہ معلومات سانچے استعمال کرنے والے صفحات
زمرہ:حیات بعد الموت
سورہ الانشقاق

قرآن مجید کی 84 ویں سورت جس میں 25 آیات ہیں۔

## نام

پہلی ہی آیت کے لفظ *انشقت* سے ماخوذ ہے۔ انشقاق مصدر ہے جس کے معنی پھٹ جانے کے ہیں اور اس نام کا مطلب یہ ہے کہ یہ وہ سورت ہے جس میں آسمان کے پھٹنے کا ذکر آیا ہے۔

## زمانۂ نزول

یہ بھی مکۂ معظمہ کے ابتدائی دور کی نازل شدہ سورتوں میں سے ہے۔ اس کے مضمون کی داخلی شہادت یہ بتا رہی ہے کہ ابھی ظلم و ستم کا دور شروع نہیں ہوا تھا، البتہ قرآن کی دعوت کو مکہ میں برملا جھٹلایا جا رہا تھا اور لوگ یہ ماننے سے انکار کر رہے تھے کہ کبھی قیامت برپا ہوگی اور انھیں اپنے خدا کے سامنے جواب دہی کے لیے حاضر ہونا پڑے گا۔

## موضوع اور مضمون

اس کا موضوع قیامت اور آخرت ہے۔

پہلی پانچ آیتوں میں نہ صرف قیامت کی کیفیت بیان کی گئی ہے بلکہ اس کے برحق ہونے کی دلیل بھی دے دی گئی ہے۔ اس کی کیفیت یہ بتائی گئی ہے کہ اس روز پھٹ جائے گا، زمین پھیلا کر ہموار میدان بنا دی جائے گی، جو کچھ زمین کے پیٹ میں ہے (یعنی مردہ انسانوں کے اجزائے بدن اور ان کے اعمال کی شہادتیں) سب کو نکال کر وہ باہر پھینک دے گی، حتیٰ کہ اس کے اندر کچھ باقی نہ رہے گا اور اس کی دلیل یہ دی گئی ہے کہ آسمان و زمین کے لیے ان کے رب کا حکم یہی ہوگا اور چونکہ دونوں اس کی مخلوق ہیں اس لیے وہ اس کے حکم سے سرتابی نہیں کر سکتے، ان کے لیے حق یہی ہے کہ وہ اپنے رب کے حکم کی تعمیل کریں۔

اس کے بعد آیت 6 سے 19 تک بتایا گیا ہے کہ انسان کو خواہ اس کا شعور ہو یا نہ ہو، بہرحال وہ اس منزل کی طرف چاروناچار چلا جا رہا ہے جہاں اسے اپنے رب کے آگے پیش ہونا ہے۔ پھر سب انسان دو حصوں میں بٹ جائیں گے۔ ایک، وہ جن کا نامۂ اعمال سیدھے ہاتھ میں دیا جائے گا۔ وہ کسی سخت حساب فہمی کے بغیر معاف کر دیے جائیں گے۔ دوسرے وہ جن کا نامۂ اعمال پیٹھ کے پیچھے دیا جائے گا۔ وہ چاہیں گے کہ کسی طرح انھیں موت آ جائے، مگر مرنے کی بجائے وہ جہنم میں جھونک دیے جائیں گے۔ ان کا یہ انجام اس لیے ہوگا کہ وہ دنیا میں اس غلط فہمی پر مگن رہے کہ کبھی خدا کے سامنے جواب دہی کے لیے حاضر ہونا نہیں ہے۔ حالانکہ ان کا ان کے سارے اعمال کو دیکھ رہا تھا اور کوئی وجہ نہ تھی کہ وہ ان اعمال کی بازپرس سے چھوٹ جائیں۔ ان کا دنیا کی زندگی سے آخرت کی جزا و سزا تک درجہ بدرجہ پہنچنا اتنا ہی یقینی ہے جتنا سورج ڈوبنے کے بعد شفق کا نمودار ہونا، دن کے بعد رات کا آنا اور اس میں انسان اور حیوانات کا اپنے اپنے بسیروں کی طرف پلٹنا اور چاند کا ہلال سے بڑھ کر ماہِ کامل بننا یقینی ہے۔

آخر میں ان کفار کو دردناک سزا کی خبر دے دی گئی ہے جو قرآن کو سن کر خدا کے آگے جھکنے کی بجائے الٹی تکذیب کرتے ہیں اور ان لوگوں کو بے حساب اجر کا مژدہ سنا دیا گیا ہے جو ایمان لا کر نیک عمل کرتے ہیں۔

زمرہ:اسلامی سانچے
زمرہ:اسلامی معادیات
زمرہ:سورتیں
زمرہ:ویکی ڈیٹا سے مطابقت رکھنے والی مختصر تفصیل
سورہ البروج

قرآن مجید کی 85 ویں سورت جس میں 22 آیات ہیں۔

## نام

پہلی آیت کے لفظ *البروج* کو اس کا نام قرار دیا گیا ہے۔

## زمانۂ نزول

اس کا مضمون خود یہ بتا رہا ہے کہ یہ سورت مکۂ معظمہ کے اس دور میں نازل ہوئی ہے جب ظلم و ستم پوری شدت کے ساتھ برپا تھا اور کفار مکہ مسلمانوں کو سخت سے سخت عذاب دے کر ایمان سے پھیر دینے کی کوشش کر رہے تھے۔

## موضوع اور مضمون

اس کا موضوع کفار کو اس ظلم و ستم کے برے انجام سے خبردار کرنا ہے جو وہ ایمان لانے والوں پر توڑ رہے تھے اور اہل ایمان کو یہ تسلی دینا ہے کہ اگر وہ ان مظالم کے مقابلے میں ثابت قدم رہیں گے تو ان کو اس کا بہترین اجر ملے گا اور اللہ تعالٰی ظالموں سے بدلہ لے گا۔

اس سلسلے میں سب سے پہلے اصحاب الاخدود کا قصہ سنایا گیا ہے جنھوں نے ایمان لانے والوں کو آگ سے بھرے ہوئے گڑھوں میں پھینک پھینک کر جلا دیا تھا۔ اور اس قصے کے پیراے میں چند باتیں مومنوں اور کافروں کے ذہن نشین کرائی گئی ہیں۔ ایک یہ جس طرح اصحاب الاخدود خدا کی لعنت اور اس کی مار کے مستحق ہوئے اسی طرح سرداران مکہ بھی اس کے مستحق بن رہے ہیں۔ دوسرے یہ جس طرح ایمان لانے والوں نے اس وقت آگ کے گڑھوں میں گر کر جان دے دینا قبول کر لیا تھا اور ایمان سے پھرنا قبول نہیں کیا تھا، اسی طرح اب بھی اہل ایمان کو چاہیے کہ ہر سخت سے سخت عذاب بھگت لیں مگر ایمان کی راہ سے نہ ہٹیں۔ تیسرے یہ جس خدا کے ماننے پر کافر بگڑتے اور اہل ایمان اصرار کرتے ہیں وہ سب پر غالب ہے، زمین و آسمان کی سلطنت کا مالک ہے، اپنی ذات میں آپ حمد کا مستحق ہے اور دونوں گروہوں کے حال کو دیکھ رہا ہے، اس لیے یہ امر یقینی ہے کہ کافروں کو نہ صرف ان کے کفر کی سزا جہنم کی صورت میں ملے، بلکہ اس پر مزید ان کے ظلم کی سزا بھی ان کو آگ کے چرکے دینے کی شکل میں بھگتنی پڑے۔ اسی طرح یہ امر بھی یقینی ہے کہ ایمان لا کر نیک عمل کرنے والے جنت میں جائیں اور یہی بڑی کامیابی ہے۔ پھر کفار کو خبردار کیا گیا ہے کہ خدا کی پکڑ بڑی سخت ہے، اگر تم اپنے جتھے کی طاقت کے زُعم میں مبتلا ہو تو تم سے بڑے جتھے فرعون اور ثمود کے پاس تھے، ان کے لشکروں کا جو انجام ہوا ہے اس سے سبق حاصل کرو۔ خدا کی قدرت تم پر اس طرح محیط ہے کہ اس کے گھیرے سے تم نکل نہیں سکتے اور قرآن، جس کی تکذیب پر تم تلے ہوئے ہو، اس کی ہر بات اٹل ہے، وہ اس لوح محفوظ میں ثبت ہے جس کا لکھا کسی کے بدلے نہیں بدل سکتا۔

زمرہ:اسلامی اخلاقیات
زمرہ:اسلامی عقائد اور اصول
زمرہ:اسلامی معادیات
زمرہ:حیات بعد الموت
زمرہ:سورتیں
زمرہ:قرآن
زمرہ:اسلامی سانچے
زمرہ:ویکی ڈیٹا سے مطابقت رکھنے والی مختصر تفصیل
زمرہ:قرآن میں مذکور شخصیات
زمرہ:نظر انداز کردہ ڈیٹا سیلز کے ساتھ خانہ معلومات سانچے استعمال کرنے والے صفحات
زمرہ:فراعنہ
زمرہ:عرب قبائل
سورہ الطارق

قرآن مجید کی 86 ویں سورت جس میں 17 آیات ہیں۔

## نام

پہلی ہی آیت کے لفظ *الطارق* کو اس کا نام قرار دیا گیا ہے۔

## زمانۂ نزول

اس کے مضمون کا اندازِ بیاں مکۂ معظمہ کی ابتدائی سورتوں سے ملتا جلتا ہے، مگر یہ اس زمانے کی نازل شدہ ہے جب کفار مکہ قرآن اور محمد کی دعوت کو زک دینے کے لیے ہر طرح کی چالیں چل رہے تھے۔

## موضوع اور مضمون

اس میں دو مضمون بیان کیے گئے ہیں۔ ایک یہ کہ انسان کو مرنے کے بعد خدا کے سامنے حاضر ہونا ہے۔ دوسرے یہ کہ قرآن ایک قولِ فیصل ہے جسے کفار کی کوئی چال اور تدبیر زک نہیں دے سکتی۔

سب سے پہلے آسمان کے تاروں کو اس بات کی شہادت میں پیش کیا گیا ہے کہ کائنات میں کوئی چیز ایسی نہیں ہے جو ایک ہستی کی نگہبانی کے بغیر اپنی جگہ قائم اور باقی رہ سکتی ہو۔ پھر انسان کو خود اس کی اپنی ذات کی طرف توجہ دلائی گئی ہے کہ کس طرح نطفے کی ایک بوند سے اس کو وجود میں لایا گیا اور جیتا جاگتا انسان بنا دیا گیا۔ اس کے بعد فرمایا گیا کہ جو خدا اس طرح اسے وجود میں لایا ہے وہ یقیناً اس کو دوبارہ پیدا کرنے پر قادر ہے اور یہ دوبارہ پیدائش اس غرض کے لیے ہوگی کہ انسان کے ان تمام رازوں کی جانچ پڑتال کی جائے جن پر دنیا میں پردہ پڑا رہ گیا تھا۔ اس وقت اپنے اعمال کے نتائج بھگتنے سے انسان نہ اپنے بل بوتے پر بچ سکے گا اور نہ کوئی اس کی مدد کو آ سکے گا۔

خاتمۂ کلام پر ارشاد ہوا ہے جس طرح آسمان سے بارش کا برسنا اور زمین سے درختوں اور فصلوں کا اگنا کوئی کھیل نہیں بلکہ ایک سنجیدہ کام ہے، اسی طرح قرآن میں جو حقائق بیان کیے گئے ہیں وہ بھی کوئی ہنسی مذاق نہیں ہے بلکہ پختہ اور اٹل باتیں ہیں۔ کفار اس غلط فہمی میں ہیں کہ ان کی چالیں اس قرآن کی دعوت کو زک دے دیں گی، مگر انھیں خبر نہیں ہے کہ اللہ بھی ایک تدبیر میں لگا ہوا ہے اور اس کی تدبیر کے آگے کفار کی چالیں سب دھری کی دھری رہ جائیں گی۔ پھر ایک فقرے میں رسول اللہ  کو یہ تسلی اور درپردہ کفار کو یہ دھمکی دے کر بات ختم کر دی گئی ہے کہ آپ  ذرا صبر سے کام لیں اور کچھ مدت کفار کو اپنی سی کر لینے دیں، زیادہ دیر نہ گذرے گی کہ انھیں خود معلوم ہو جائے گا کہ ان کی چالیں قرآن کو زک دیتی ہیں یا قرآن اُسی جگہ غالب آ کر رہتا ہے جہاں یہ اُسے زک دینے کی کوشش کر رہے ہیں۔

زمرہ:اسلامی معادیات
زمرہ:سورتیں
زمرہ:اسلامی سانچے
زمرہ:ویکی ڈیٹا سے مطابقت رکھنے والی مختصر تفصیل
سورہ الغاشیہ

**الغاشیہ** قرآن مجید کی 88 ویں سورت ہے جس میں 26 آیات اور 1 رکوع ہے۔

## نام

پہلی ہی آیت کے لفظ *الغاشیۃ* کو اس سورت کا نام قرار دیا گیا ہے۔

## زمانہ نزول

سورت کا پورا مضمون اس امر پر دلالت کرتا ہے کہ یہ بھی ابتدائی زمانہ کی نازل شدہ سورتوں میں سے ہے، مگر یہ وہ زمانہ تھا جب حضور  تبلیغِ عام شروع کر چکے تھے اور مکہ کے لوگ بالعموم اسے سن سن کر نظر انداز کیے جا رہے تھے۔

## موضوع اور مضمون

اس کے موضوع کو سمجھنے کے لیے یہ بات نگاہ میں رہنی چاہیے کہ ابتدائی زمانہ میں رسول اللہ  کی تبلیغ زیادہ تر دو ہی باتیں لوگوں کے ذہن نشین کرنے پر مرکوز تھی۔ ایک توحید، دوسرے آخرت اور اہل مکہ ان دونوں باتوں کو قبول کرنے سے انکار کر رہے تھے۔ اس پس منظر کو سمجھ لینے کے بعد اب اس سورت کے مضمون اور انداز بیاں پر غور کیجیے۔

اس میں سب سے پہلے غفلت میں پڑے ہوئے لوگوں کو چونکانے کے لیے اچانک ان کے سامنے ایک سوال پیش کیا گیا ہے کہ تمھیں اس وقت کی بھی کچھ خبر ہے جب سارے عالم پر چھا جانے والی ایک آفت نازل ہوگی؟ اس کے بعد فوراً بعد ہی تفصیل بیان کرنی شروع کر دی گئی ہے کہ اس وقت سارے انسان دو مختلف گروہوں میں تقسیم ہو کر دو مختلف انجام دیکھیں گے۔ ایک وہ جو جہنم میں جائیں گے اور انھیں ایسے اور ایسے سخت عذاب جھیلنے ہوں گے۔ دوسرے وہ جو عالی مقام جنت میں جائیں گے اور ان کو ایسی اور ایسی نعمتیں میسر ہوں گی۔

اس طرح لوگوں کو چونکانے کے بعد یکلخت مضمون تبدیل ہوتا ہے اور سوال کیا جاتا ہے کہ کیا یہ لوگ جو قرآن کی تعلیمِ توحید اور خبرِ آخرت کو سن کر ناک بھوں چڑھا رہے ہیں، اپنے سامنے کی ان چیزوں کو نہیں دیکھتے جن سے ہر وقت انھیں سابقہ پیش آتا ہے؟ عرب کے صحرا میں جن اونٹوں پر ان کی ساری زندگی کا انحصار ہے، کبھی یہ لوگ غور نہیں کرتے کہ یہ کیسے ٹھیک انھیں خصوصیات کے مطابق بن گئے جیسی خصوصیات کے جانور کی ضرورت ان کی صحرائی زندگی کے لیے تھی؟ اپنے سفروں میں جب یہ چلتے ہیں تو انھیں یا آسمان نظر آتا ہے یا پہاڑ یا زمین۔ انہی تین چیزوں پر یہ غور کریں۔ اوپر یہ آسمان کیسے چھا گیا؟ سامنے یہ پہاڑ کیسے کھڑے ہو گئے؟ نیچے یہ زمین کیسے بچھ گئی؟ کیا یہ سب کچھ کسی قادر مطلق صانعِ حکیم کی کاریگری کے بغیر ہو گیا ہے؟ اگر یہ مانتے ہیں کہ ایک خالق نے بڑی حکمت اور بڑی قدرت کے ساتھ ان چیزوں کو بنایا ہے اور کوئی دوسرا ان کی تخلیق میں شریک نہیں ہے، تو اسی کو اکیلا رب ماننے سے انھیں کیوں انکار ہے؟ اور اگر یہ مانتے ہیں کہ وہ خدا یہ سب کچھ پیدا کرنے پر قادر تھا، تو آخر کس معقول دلیل سے انھیں یہ ماننے میں تامل ہے کہ وہی خدا قیامت لانے پربھی قادر ہے؟ انسانوں کو دوبارہ پیدا کرنے پر بھی قادر ہے؟ جنت اور دوزخ بنانے پر بھی قادر ہے؟

اس مختصر اور نہایت معقول استدلال سے بات سمجھانے کے بعد کفار کی طرف سے رخ پھیر کر نبی  کو مخاطب کیا جاتا ہے اور آپ سے ارشاد ہوتا ہے کہ یہ لوگ نہیں مانتے تو نہ مانیں، تم ان پر جبار بنا کر تو مسلط کیے نہیں گئے ہو کہ زبردستی ان سے منوا کر ہی چھوڑو۔ تمھارا کام نصیحت کرنا ہے، سو تم نصیحت کیے جاؤ۔ آخرکار انھیں آنا ہمارے ہی پاس ہے۔ اس وقت ہم ان سے پورا پورا حساب لیں گے اور نہ ماننے والوں کو بھاری سزا دیں گے۔

زمرہ:اسلامی الٰہیات
زمرہ:اسلامی سانچے
زمرہ:اسلامی معادیات
زمرہ:سورتیں
زمرہ:ویکی ڈیٹا سے مطابقت رکھنے والی مختصر تفصیل
زمرہ:نظر انداز کردہ ڈیٹا سیلز کے ساتھ خانہ معلومات سانچے استعمال کرنے والے صفحات